Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 8827

7. cikk A Közösség és az érintett tagállamok intézkedéseket hoznak a vasúti és a kombinált fuvarozási szolgáltatás bővítésére; ahol alkalmazható, és az EK-Szerződés egyéb rendelkezéseire is figyelemmel, az ilyen intézkedéseket a vasúti társaságokkal és más vasúti szolgáltatókkal folytatott alapos egyeztetés során hozzák meg. Előnyben kell részesíteni a vasútra és kombinált fuvarozásra vonatkozó közösségi rendelkezésekben előírt intézkedéseket. Az intézkedések végrehajtása során különös figyelmet kell fordítani a vasúti és kombinált fuvarozás versenyképességére és hatékonyságára, továbbá költséggazdálkodásának átláthatóságára. Az érintett tagállamoknak különösen olyan intézkedések meghozatalára kell törekedniük, amelyek révén biztosítható, hogy a kombinált fuvarozás árai a fuvarozás egyéb módjaival szemben versenyképesek legyenek. Az e célra juttatott támogatások mindegyikének összhangban kell lennie a Közösség szabályaival.

Source: https://magyarkozlony.hu/hivatalos-lapok/c6bcdc26353c827779a99cd0267135392809286f/dokumentumok/a00836c0ee2d2212d5db57c4ecdb19569b8e3df6/letoltes